จริงๆร้านนี้เป็นอีกหนึ่งร้านโปรด เพราะรสชาติอาหารจัดจ้านถึงเครื่องดีมาก แต่ต้องบอกไว้เลยว่าราคาอาหารก็สูงตาม ทั้งที่อยู่ในทำเลที่เข้าถึงยาก น่าจะเป็นเพราะร้านเป็นของผู้จัดและดาราช่องสาม แต่ไม่เป็นไร อาหารอร่อย ใครชอบและพึงจ่ายก็ไปทานกัน
อ้อ... เราไม่สามารถจำชื่ออาหารได้ถูกต้องทั้งหมด แต่เชื่อว่าคุณไปบอกตามนี้ตอนสั่งก็ไม่ผิดหรอก ????????
จานแรก - สเต็กเนื้อจิ้มแจ่ว (690 บาท อันนี้จำราคาได้) ร้านนี้จะมีสเต็กเนื้อ 2 แบบ แบบแรกคือกริลล์แบบธรรมดาเลย และอีกแบบคือเอาแจ่วข้าวคั่วทาบนเนื้อแล้วกริลล์มาด้วยกัน ถ้าแบบนี้เสิร์ฟพร้อมข้าวเหนียว ก็ทานตามที่ชอบนะ เราเคยชิมทั้ง 2 แบบที่นี่แล้ว เราว่าแบบแรกที่ร้านนี้ยังทำได้ไม่เด่น สำหรับราคานี้แอบไม่คุ้ม ???? แต่จานนี้ถือว่าใช้ได้ทีเดียว 
จาน 2 - สปาเกตตีกระดูกหมูนุ่ม ตัวกระดูกหมูได้ยินว่าจะต้องไปตุ๋นหลายชั่วโมงเลยถึงจะได้นุ่มแบบนี้ เสร็จนำมาผัดฉ่าพร้อมเส้นสปาเกตตี จานนี้ทำได้รสชาติเข้าเนื้อกลมกล่อมดีค่ะ
จาน 3 - แซลมอนกระเพรา อืม.. ถือว่าอร่อยนะ แซลมอนชิ้นใหญ่ดี แต่ราคาขนาดนี้ (ถ้าจำไม่ผิดคือ 300 กว่าๆ ไม่แน่ใจนะคะ) ก็ถือว่าไม่ทานซ้ำนะ เพราะทานได้ที่อื่นทั่วไป
ก่อนจะ รีวิวต่อ ต้องเล่าก่อนค่ะว่า ร้านนี้เป็นร้านขนาดเล็ก โต๊ะไม่เยอะ ครัวไม่ใหญ่ ถ้าคุณไปวันหยุดที่คนเต็มร้านแล้ว คุณต้องทำใจที่จะต้องรออาหารนานมาก วันนั้นที่ไปคือตอนสั่งอาหาร เค้าแจ้งว่ารอประมาณ 45 นาที แต่ในความจริงคือรอ 1.30 ชม. และต้องทวงถึงจะได้อาหาร ประกอบกับวันรั้นที่จอดรถหน้าร้าน ขณะที่เด็กกำลังโบกรถให้เราจอด ก็เจอดาราเจ้าของร้านที่มาทีหลังแย่งที่จอดรถไป เด็กก็ไม่รู้จะทำยังไง เพราะเค้าเป็นเจ้าของร้าน ???? เลยเป็นที่มาของจานที่ 4 ที่ได้แถมบราวนี่มา 1 ชิ้นค่ะ
จาน 4 - บราวนี่ วันนี้ที่ชิมเป็น fudge brownie and fruity brownie จริงๆทั้ง 2 อันไม่ใช่ตัวท็อปของร้าน เพราะตัวท็อปของร้านไม่ลง ชิ้นละ 150 บาทนะคะ ก็ถ้าถาม ถือว่าเป็นบราวนี่ที่อร่อยค่ะ แต่ยังไม่ใช่อร่อยที่สุด ซึ่งถ้าเทียบกับราคา คงต้องคิดว่าจะสั่งอีกไหม
สุดท้าย - คาปูชิโนร้อน ความจริงเคยทานกาแฟที่นี่ช่วงที่มีเมล็ดกาแฟชนะการประกวดมาลง แล้วหอมอร่อยถูกใจมากจริงๆ ยังประทับใจจนถึงตอนนี้ แต่ช่วงนี้ไม่มีแล้ว ก็ต้องบอกว่าน่าเสียดายค่ะ เพราะเมล็ดกาแฟตอนนี้ที่ทางร้านเลือกใช้ ถือว่ายังไม่โดนเท่าไหร่ค่ะ คือดีแต่น่าจะดีได้อีกถ้าจะขายที่ราคานี้ค่ะ